钦定古今图书集成/明伦汇编/官常典/第597卷 > 王启
## 钦定古今图书集成/明伦汇编/官常典/第597卷 > 王启

按《广西通志》：“启字景昭，浙江黄岩人。起进士，历知县、
御史、佥事。正德四年，坐逆瑾诬，谪知容县。下帷讲诵，
寒暑不辍。善著作，有《居容集》。后晋粤西藩，使庠生林
廷嘉往谒之，备询邑内士庶，如语乡曲云。嘉靖登极，
启与右参政黄衷奏言，广西税粮，初四十二万有奇。
顷以人民逃散及土官不服输纳，岁实征共二十三
万有奇，而宗藩及官军禄粮且过三十五万，将何以
支？”上命发布政司盐银五万两济之。初，中官镇广西
者，岁以零陵香进，费至二千金。上即位，诏却诸献，而
广西征香贡如故。至是启复请罢之。仕终副御史。